তিনি বলেন, বিদ্যুৎ ও জ্বালানির ক্ষেত্রে ভারত বাংলাদেশের জন্য সহযোগিতা আরও সম্প্রসারিত করছে। বর্তমানে ভারত ৬৬০ মেগাওয়াট বিদ্যুৎ বাংলাদেশে রফতানি করছে। এর পরিমাণ এখন দ্বিগুণ করা হবে এবং ভবিষ্যতে তিন গুণ করা সম্ভব না হলেও যতদূর বাড়ানো সম্ভব, বাংলাদেশে বিদ্যুৎ রফতানি সহযোগিতার পরিমাণ বাড়ানো হবে। এরই মধ্যে ভারতের শিলিগুড়ি থেকে বাংলাদেশের পার্বতীপুর পর্যন্ত পেট্রোলিয়াম পাইপলাইন স্থাপনেও উভয় পক্ষ একমত হয়েছে। ভবিষ্যতে এলএনজি টার্মিনাল স্থাপন এবং পাইপলাইনের মাধ্যমে প্রাকৃতিক গ্যাস সরবরাহে বিনিয়োগের বিষয়েও আলোচনা হয়েছে।